Alls selja rúmlega fimmtungur íslenskra fyrirtækja sínar vörur og þjónustu í gegnum vefsíður eða öpp . Það er töluvert hærra hlutfall fyrirtækja en meðalhlutfall innan Evrópusambandsins sem er 16 prósent . Rúmlega helmingur íslenskra fyrirtækja auglýsir jafnframt á netinu . Þetta kemur fram í niðurstöðum samevrópskrar rannsóknar Hagstofu Íslands á viðskiptum fyrirtækja í gegnum netið . Helmingur auglýsir á netinu Hærra hlutfall fyrirtækja selur þó þjónustu sína í gegnum netið í Svíþjóð , Noreg og Danmörku eða rúmlega 25 prósent . Hæst er þó hlutfallið í Írlandi eða alls 30 prósent fyrirtækja . Í könnuninni kemur jafnframt fram að sala fyrirtækja á vörum og þjónustu árið 2019 í gegnum vefsíður eða öpp á Íslandi var 6 prósent af rekstrartekjum fyrirtækja , þar af var 68 prósent í gegnum eigin vefsíður eða öpp og 32 prósent í gegnum almennar sölusíður . Enn fremur kemur fram í niðurstöðum könnunarinnar að í fyrra greiddu rúmur helmingur íslenskra fyrirtækja fyrir auglýsingar á netinu eða 51 prósent fyrirtækja samkvæmt sömu könnun . Þá var minni en þriðjungur af heildar birtingarkostnaði greiddur til erlendra aðila hjá 73 prósent fyrirtækjanna . Hjá 14 prósent fyrirtækja rann einn til tveir þriðjungar birtingarkostnaðar til erlendra aðila og hjá 13 fyrirtækja meira en tveir þriðjungar . Auglýsing Könnun Hagstofunnar var á meðal 2023 fyrirtæki en undanskilin voru fyrirtæki með færri en 10 starfsmenn og fyrirtæki í fjármálastarfsemi , landbúnaði , fiskveiðum , skógrækt , eða úrvinnslu hráefna úr jörðu . Þrír af hverjum fjórum Íslendingum versluðu á netinu Í ár versluðu methlutfall Íslendinga á netinu eða alls 76,8 prósent landsmanna , samkvæmt nýrri neyslukönnun Gallup . Það er hæsta hlutfall Íslendinga frá því að mælingar hófust . Hæst er hlutfallið í aldurshópnum 25 til 34 ára en 95 prósent þeirra höfðu verslað á netinu á síðustu 12 mánuðum . Þá segist meirihluti Íslendinga versla oftar í erlendum vefverslunum en íslenskum . Fimmtungur segist þó versla oftar í íslenskum en erlendum og 17,8 prósent segjast versla jafnoft í erlendum og innlendum vefverslunum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .